Зидни окаш
Зидни окаш () лептир је из породице шаренаца (лат. -{Nymphalidae}-) и потпородице окаша (лат. -{Satyrinае}-).
Лако га је разликовати по интензивној наранџастој боји, поготово код женки. Често отворених крила сунча се на камењу или зидовима. Широко је распрострањен лептир који насељава камењаре, шумовите и травнате пределе широм Европе.

Распрострањење 

Зидни окаш насељава северну Африку, Европу, Кавказ, Малу Азију. Блиски исток, западни Сибир и Казахстан.

Станиште 
Станишта обухватају рубове шума и чистине, површине обрасле ниским растињем и грмљем у равницама и речним долинама и ретким шумама. Такође се налази у планинским стаништима до 0—3.000 метара изнад нивоа мора.

Сезона лета 
Биволтне су или триволтне врсте, а лете од раног априла до октобра у зависности од локалитета и надморске висине.

Животни циклус 
Стадијум у ком врста презимљава је гусеница, и то на половини развојног пута, међу влатима траве којима се иначе хране. Кроз све ступњеве су јасно зелене, латерална линија је бела и нешто шира, док се медиодорзум не истиче. Интегумент је густо прекривен кратким, униформним сетама. Након хибернације, настављају са исхраном и растом, и улуткавају се у пролећним месецима.

Подврсте 
 -{L. m. megera}-
 -{L. m. vividissima}-
 -{L. m. megerina}- (Herrich-Schäffer, 1856)
 -{L. m. transcaspica}- (Staudinger, 1901)

Референце

Литература 
 Tolman, T.; -{Lewington, R.}- (2008). -{Collins butterfly guide}-.
 Đurić, M.; Popović, M. (2011). Dnevni leptiri Srbije priručnik.
 Јакшић, П.; Нахирнић, А. (2011). Дневни лептири Засавице.

Спољашње везе 
 Alciphron — база података о инсектима Србије 

Lasiommata
Дневни лептири Србије